b'\n_START_ARTICLE_\nDu\xc5\xa1an Bavdek\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je v razredu Alojza Srebotnjaka leta 1994 zaklju\xc4\x8dil \xc5\xa1tudij kompozicije. Prav tam je pod mentorstvom Marijana Gabrijel\xc4\x8di\xc4\x8da in Daneta \xc5\xa0kerla leta 2000 opravil \xc5\xa1e podiplomski specialisti\xc4\x8dni \xc5\xa1tudij. Izpopolnjeval se je tudi v mojstrskih te\xc4\x8dajih za kompozicijo v Avstriji pri profesorju Janosu Vajdi in v Franciji s \xc5\xa1tipendijo Centre Acanthes pri profesorju Helmutu Lachenmannu._NEWLINE_V letih 1994-2003 je pou\xc4\x8deval glasbeni stavek in solfeggio na Srednji glasbeni in baletni \xc5\xa1oli v Ljubljani. Od 2002 deluje kot docent za glasbeno teoreti\xc4\x8dne predmete na Akademiji za glasbo v Ljubljani._NEWLINE_Njegov o\xc4\x8de je slovenski zdravnik in politik Du\xc5\xa1an Bavdek starej\xc5\xa1i.'